बेगूसराय : मेला प्राधिकारक अंर्तगत बेगूसराय जिला प्रशासनक प्रयाससँ हरिगिरिधाममे माघी पूर्णिमाक अवसर पर भव्य मेला आयोजित होएत। जानकारीक अनुसार एहि बरख भूमि सुधार आ राजस्व विभाग द्वारा मेला प्राधिकारसँ बाबा हरिगिरिधाममे मेलाक आयोजन कएल जा रहल अछि। मेलामे मंदिरक भव्य सजावट कएल जाएत। धामसँ लऽ कऽ गढ़पुरा बस स्टैण्ड, गढ़पुरा स्टेशन आ कुम्हारसों गाम धरि बिजलीक प्रबंध कएल जाएत। एक दर्जनसँ बेसी तोरणद्वार बनाओल जाएत। ओतय, अस्थाई रुपे 15 गोट शौचालय व तीन टा कल लगाएल जाएत। 